stanford-oval/wikipedia huggingface dataset:
Työasema
Historia

Varhainen työ tietokoneella tarkoitti päätettä, joka oli kytketty jaettuun tietokoneeseen. Näitä seurasivat jaetut, mutta tiettyyn käyttöön varatut minitietokoneet.
Xerox Alto (1973) työasema oli ensimmäinen, jossa yhdistyivät tietokonehiirellä ohjattu graafinen käyttöliittymä, Ethernet-verkkoliittymä ja vaihdettavat massamuistit.
Tektronix 4010 ja Tektronix 4014 olivat 1970- ja 1980-luvuilla käytettyjä CAD-työasemia.
Työasema on 1980-luvulla syntynyt tietokoneluokka, joka toi VAX:in kaltaisen suorituskyvyn työpöydälle. Työasema perustui edulliselle mikroprosessorille, joka oli tyypillisesti Motorola 68000. Gordon Bellin mukaan "henkilökohtainen työasema" esiteltiin vuonna 1981 kun Apollo Computer, Sun ja Xerox esittelivät työasemansa ja varhaiset omaksujat ottivat ne käyttöön. Henkilökohtaiset työasemat ovat tarpeesta johtuen hajautettuja henkilöille ja yhteydessä toisiinsa hajautetussa ympäristössä. Näissä on lähiverkkoyhteys työasemien kytkemiseen toisiinsa.
Minitietokoneiden ja mikroprosessorien kehittyminen mahdollisti uuden kehityssuunnan yrityksille kuten Apollo, SGI ja Sun Microsystems. Apollo julkaisi vuonna 1981 työaseman, jonka hinta alkoi 40 000 dollarista.
Xerox oli aiemmin havainnut, että oli tehokkaampaa olla verkotettu tietokone jokaisen työntekijän pöydällä kuin käyttää jaettua osituskäyttöön tarkoitettua tietokonetta päätteellä.
Vuonna 1991 64-bittinen MIPS R4000 mahdollisti työasemissa suorituskyvyn, joka vastasi supertietokoneen suorituskykyä vuonna 1975.
Vuonna 1993 DEC Alpha -suorittimeen perustuvat DEC 3000 -työasemat maksoivat 14 995 dollarista ylöspäin. Hewlett-Packard kilpaili PA-RISC -suorittimeen perustuvilla työasemilla sekä alemmassa että korkeammassa hintaluokassa ja Sun lupasi SPARC-suorittimeen perustuvia työasemia henkilökohtaisten tietokoneiden hintaluokassa.
Kaksi PERQ-työasemaa 1980-luvun alusta.
Vesimiehen kääpiögalaksi

Vesimiehen kääpiögalaksi
Vesimiehen kääpiögalaksi on kääpiöellipsigalaksi Vesimiehen tähdistössä. Se kuuluu Paikalliseen ryhmään. Galaksi lähestyy Linnunrataa nopeudella 137 km/s.
Tørdalin kirkko

| Tørdalin kirkko Tørdal kirke |
| --- | --- |
 Kirkko vuonna 2012.
Sijainti:  Drangedal, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1809
Suunnittelija:  K. Johnsen Bøe
Materiaali:  puu
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tørdalin kirkko (norj. Tørdal kirke) on Drangedalin kunnassa Telemarkin läänissä Norjassa sijaitseva puinen ristikirkko vuodelta 1809.
Aiheesta muualla

Kuvia tai muita tiedostoja aiheesta Tørdalin kirkko Wikimedia Commonsissa
Vesimies

Vesimies (lat. Aquarius) voi tarkoittaa seuraavia asioita:
Vesimies, tähdistö
Vesimies, horoskooppimerkki
Vesimies, DC Comics -kustantamon sarjakuvissa esiintyvä supersankari
Hydromies, Marvel-kustantamon sarjakuvissa esiintyvä superroisto, jonka nimi on aiemmin suomennettu Vesimieheksi.
Aquarius on vuonna 2015 alkanut NBC:n televisiosarja.
Aquarius on laulaja Arto Nuotion (s. 1952) taiteilijanimi.
Mattel Aquarius on Mattelin valmistama kotitietokone.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vesimies”, voi hakea sivunnimihaulla, laajalla sivunnimihaulla tai tekstihaulla.
Tønsbergs Blad

| Tønsbergs Blad |
| --- | --- |

Lehtityyppi:  paikallislehti
Kustantaja:  Amedia
Levikki:  23 716 (2020)
Perustettu:  1870
Päätoimittaja:  Sigmund Kydland
Sitoutuneisuus:  sitoutumaton
Kotikunta:  Tønsberg
Kotimaa:  Norja
Sivukoko:  Tabloidi
Ilmestymistiheys:  ti, to ja la
Kieli:  norja
Aiheesta muualla
Kotisivu
Tønsbergs Blad on norjalainen vuonna 1870 perustettu paikallislehti, jonka kotikunta on Tønsberg. Lehti ilmestyy kolmesti viikossa ja kuuluu Amedia-konserniin. Vuodesta 2003 lehti on ollut tabloid-kokoinen.
Lehden toimitus.
Aiheesta muualla

Lehden verkkosivut (norjaksi)
Tulva (Vilma Alinan albumi)

| Tulva Vilma Alina |
| --- | --- | --- |

Studioalbumin tiedot
 Julkaistu: 1. maaliskuuta 2019
 Formaatti: CD, digitaalinen lataus
 Tuottaja(t): Ilkka Wirtanen
 Tyylilaji: pop
 Kesto: 43.22
 Levy-yhtiö: Universal Music
Listasijoitukset
  Suomen virallinen albumilista: 13.
Vilma Alinan muut julkaisut
| Ufoja 2016 | Tulva 2019 | True Crime 2021 |
Singlet albumilta Tulva
 ”Tänään ei nukuta” Julkaistu: 3. maaliskuuta 2017  ”Syliin” Julkaistu: 25. elokuuta 2017  ”Ballerina” Julkaistu: 2. helmikuuta 2018  ”Voimaeläin” Julkaistu: 1. kesäkuuta 2018  ”Palasina” Julkaistu: 9. marraskuuta 2018  ”Tanssii susien kaa” Julkaistu: 20. helmikuuta 2019
Tulva on suomalaisen laulaja-lauluntekijän Vilma Alinan 1. maaliskuuta 2019 julkaistu toinen albumi. Albumin on tuottanut Ilkka Wirtanen.
Vilma Alina on kertonut albumin olevan jaettu ikään kuin A- ja B-puoleen. Albumin alkupuolen kappaleet ovat tunnelmaltaan kepeämpiä, kun taas albumin loput kappaleet, nimiraita ”Tulvasta” eteenpäin, ovat tunnelmaltaan vakavampia.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Paljain jaloin | Vilma Alina, Ilkka Wirtanen | 3.35 |  |  |  |  |  |  |
| 2. | Voimaeläin (feat. Gasellit) | Vilma Alina, Wirtanen, Tuomas Pietikäinen, Miikka Niiranen, Pekka Salminen | 3.25 |  |  |  |  |  |  |
| 3. | Kaduttaaks jo? | Vilma Alina, Wirtanen | 3.33 |  |  |  |  |  |  |
| 4. | Kukkakaupan poika | Vilma Alina, Wirtanen | 3.52 |  |  |  |  |  |  |
| 5. | Tänään ei nukuta | Vilma Alina, Wirtanen | 3.42 |  |  |  |  |  |  |
| 6. | Tulva | Vilma Alina, Wirtanen | 3.13 |  |  |  |  |  |  |
| 7. | Palasina | Vilma Alina, Wirtanen | 3.34 |  |  |  |  |  |  |
| 8. | Ballerina | Vilma Alina, Wirtanen | 3.45 |  |  |  |  |  |  |
| 9. | Mä opin parhaalta | Vilma Alina, Wirtanen | 3.59 |  |  |  |  |  |  |
| 10. | Syliin (feat. Jon-Jon) | Vilma Alina, Wirtanen, Jon-Jon Geitel | 3.29 |  |  |  |  |  |  |
| 11. | Melkein ku uus | Vilma Alina, Wirtanen | 3.52 |  |  |  |  |  |  |
| 12. | Tanssii susien kaa | Vilma Alina, Wirtanen, Kyösti Salokorpi | 3.23 |  |  |  |  |  |  |
Aiheesta muualla

Vilma Alina kertoo albumin kappaleista YleX:n haastattelussa
Victoria boliviana

| Victoria boliviana |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Nymphaeales
Heimo::  Lummekasvit Nymphaeaceae
Suku::  Jättilumpeet Victoria
Laji::  boliviana
Kaksiosainen nimi
 Victoria boliviana  Magdalena & L.T.Sm. 
Katso myös
   Victoria boliviana Commonsissa 
Infobox OKNimi-testi OK: 
Victoria boliviana on jättilumpeiden sukuun kuuluva kasvilaji.
V. boliviana on Victoria-suvun uusin laji, virallisesti tunnistettu vuonna 2022. Se on myös suvun suurin, lehden halkaisija voi olla jopa 3,2 metriä.
Luonnossa sitä esiintyy Bolivian Llanos de Moxos -kosteikkoalueella Benin departmentissä.
Vladimir Kozlov

Vladimir Kozlov voi tarkoittaa useita henkilöitä:
Oleg Prudius, ukrainalainen showpainija, joka painii nimellä "Vladimir Kozlov"
Vladimir Kozlov (aktivisti), marien oikeuksien puolestapuhuja, kirjailija ja toimittaja
Vladimir Kozlov (matemaatikko), venäläinen matemaatikko
Vladimir Kozlov (musiikkituottaja), venäläinen elektronisen musiikin tuottaja ja Fuzzionin jäsen
Vladimir Kozlov (pikaluistelija), venäläinen pikaluistelija
Vladimir Kozlov (rattikelkkailija), venäläinen rattikelkkailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vladimir Kozlov”, voi hakea sivunnimihaulla, laajalla sivunnimihaulla tai tekstihaulla.
Vladimir Kovin

| Mitalit | Mitalit | Mitalit |  |
| --- | --- | --- | --- |
|  Vladimir Kovin |  Vladimir Kovin |  Vladimir Kovin |  |
Maa:   Neuvostoliitto
Miesten jääkiekko
|  Olympialaiset  |  Olympialaiset  |  Olympialaiset  |  |
|  Kultaa | Sarajevo 1984 | jääkiekko |  |
| MM-kilpailut  | MM-kilpailut  | MM-kilpailut  |  |
|  Pronssia | Tšekkoslovakia 1985 | jääkiekko |  |
Vladimir Kovin (s. 20. kesäkuuta 1954 Neuvostoliitto) on venäläinen entinen jääkiekkoilija.
Kovin pelasi HC Torpedo Moskova-jääkiekkoseurassa. Kovin pelasi Neuvostoliiton jääkiekkomaajoukkueessa Challenge Cupissa 1979 ja voitti jääkiekon olympiakultaa 1984 talviolympiakisoissa. Hänet valittiin  Neuvostoliiton Hall of Fame -kuuluisuuksien galleriaan 1984.
Turkasen tenava!

| Turkasen tenava! |
| --- | --- |

Ohjaaja:  Aarne Tarkas
Käsikirjoittaja:  Aarne Tarkas
Tuottaja:  Toivo Särkkä
Säveltäjä:  Erkki Melakoski
Kuvaaja:  Kalle Peronkoski
Leikkaaja:  Elmer Lahti
Lavastaja:  Aarre Koivisto
Pääosat:  Matti Ranin Eila Peitsalo Ari-Pekka Neuvonen Kauko Helovirta
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus
Ensi-ilta:  12. huhtikuuta 1963
Kesto:  108 min
Alkuperäiskieli:  Suomi
Aiheesta muualla
IMDb 
Elonet
Infobox OKNimi-testi OK: 
Turkasen tenava! on Aarne Tarkaksen ohjaama komedia vuodelta 1963. Pääosissa olivat Matti Ranin, Eila Peitsalo ja nimiosan Ari-Pekka Neuvonen (s. 1962), joka oli ollut mukana myös Kalle Österlundin Kotilääkäri-ohjelmassa. Mukana olivat myös Tarkaksen kahdessa aiemmassakin elokuvassa olleet pikkuroistot Arska ja Ville (Leo Jokela ja Risto Mäkelä). Monet aikalais- ja nykykriitikot ovat pitäneet elokuvaa Tarkaksen leppoisimpana ja parhaimpana komediana.
Turkasen tenava! oli viimeinen elokuva, jonka Suomen Filmiteollisuus ehti tuottaa ammattinäyttelijöillä ennen suuren näyttelijälakon alkua.
Juoni

Työhönsä uppoutunut arkkitehti Matti Koskinen ei halua perheeseen lapsia vaimonsa ehdotuksesta huolimatta. Työmatkalla hän ottaa kyytiinsä nuoren liftaritytön (Heidi Krohn), jolla on mukana pieni vauva. Autosta loppuu bensiini kesken matkan, eikä huoltamo ole auki. Heidän yövyttyään Matkakoti Rauhalassa tyttö lähtee ilman vauvaansa. Matti joutuu hoitamaan lasta, ja hänen saavuttuaan kotiin ei vaimo eivätkä viranomaisetkaan usko Matin sekavia selityksiä.
Arviot

Aikalaisarvioissa elokuvan sävyä pidetään miellyttävän sydämellisenä ja humoristisena. Erityishuomiota saa vajaan vuoden ikäisen Ari-Pekka Neuvosen roolisuoritus. Myöhemmässäkin kritiikissä elokuvaa kiitetään ja arvioidaan, että siitä puuttuvat monet Tarkaksen helmasynnit, kuten kiireisyys ja piittaamattomuus. Se on hänen komedioistaan onnistunein ja hauskin, ja harvinaista aihepiiriä, vanhemmuutta, käsitellään nauruja kirvoittavasti. Arskaa ja Villeä pidetään elokuvan hupsun tyyppigallerian parhaina edustajina.
Näyttelijät

| 0 | 1 | 2 |
| --- | --- | --- |
|  Eila Peitsalo  | … |  lastenhoitaja Maija Koskinen, o.s. Mäkinen   |
|  Matti Ranin  | … |  arkkitehti Matti Koskinen, "Masa"   |
|  Ari-Pekka Neuvonen  | … |  tenava, Matti Mäkinen   |
|  Leo Jokela  | … |  Arska   |
|  Risto Mäkelä  | … |  Ville   |
|  Kauko Helovirta  | … |  tuomari Erkki Kuitu   |
|  Heidi Krohn  | … |  tenavan äiti, Ritva Mäkinen   |
|  Elsa Turakainen  | … |  Maijan äiti   |
|  Rose-Marie Precht  | … |  Hilkka, lastenhoitaja   |
|  Pentti Irjala  | … |  arkkitehti Kalle Jokinen   |
|  Eino Kaipainen  | … |  Matkakoti Rauhalan yövahtimestari Ripatti   |
|  Aarne Laine  | … |  bensiiniaseman omistaja   |
|  Toivo Mäkelä  | … |  neuvolan lääkäri   |
|  Kaarlo Wilska  | … |  Eetu, Matkakoti Rauhalan vahtimestari   |
|  Rauha Rentola  | … |  lastentarvikeosaston myyjätär   |
|  Uljas Kandolin  | … |  poliisikonstaapeli Holopainen   |
|  Helge Herala  | … |  apulaisnimismies Valpas   |
|  Leila Väyrynen  | … |  onnesta rusottava äiti   |
|  Paavo Hukkinen  | … |  odottava isä   |
|  Kunto Karapää  | … |  2. odottava isä   |
|  Ismo Kallio  | … |  lääkäri Veikko Laakso   |
|  Martta Suonio  | … |  äreä nainen   |
|  Mauri Jaakkola  | … |  poliisi   |
|  Juha Mäkelä  | … |  bensiiniaseman apupoika   |
|  Rauha Puntti  | … |  ronski äiti   |
|  Irja Ranin  | … |  1. äiti neuvolassa   |
|  Gunnel Hanén  | … |  2. äiti neuvolassa   |
|  Marja Korhonen  | … |  3. äiti neuvolassa   |
|  Jari-Pekka  | … |  3. äidin vauva   |
|  Anita Saarikallio  | … |  neuvolan sairaanhoitaja   |
|  Elin Aaltonen  | … |  vahtimestarin rouva   |
|  Alf Salin  | … |  asiakas lastentarvikeosastolla   |
|  Pentti Taivainen  | … |  asiakas lastentarvikeosastolla   |
|  Reino Helkesalo  | … |  baarimikko   |
|  Uuno Montonen  | … |  Rakennustyö Neliön toimitusjohtaja Nurmi   |
|  Kauko Kokkonen  | … |  passipoliisi   |
|  Aimo Paapio  | … |  poliisiupseeri   |
|  Hugo Ahlberg  | … |  radiokuuluttajan ääni   |
|  Irja Rannikko  | … |  Matkahuollon kahvilanhoitaja   |
|  Mauri Jaakkola  | … |  kyläpoliisi   |
Vladimir Krasnov

| Mitalit | Mitalit | Mitalit |  |
| --- | --- | --- | --- |
|  Vladimir Krasnov |  Vladimir Krasnov |  Vladimir Krasnov |  |
Maa:   Venäjä
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Moskova 2013 | 4 × 400 m |  |
| EM-kilpailut  | EM-kilpailut  | EM-kilpailut  |  |
|  Kultaa | Barcelona 2010 | 4 × 400 m |  |
|  Hopeaa | Zürich 2014 | 4 × 400 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Göteborg 2013 | 4 × 400 m |  |
| Universiadit  | Universiadit  | Universiadit  |  |
|  Kultaa | Kazan 2013 | 400 m |  |
|  Kultaa | Kazan 2013 | 4 x 400 m |  |
Vladimir Aleksandrovitš Krasnov (ven. Владимир Александрович Краснов; s. 19. elokuuta 1990 Bratsk) on venäläinen 400 metrin juoksija.
Krasnov on voittanut 4 × 400 metrin viestissä kultaa Barcelonan EM-kilpailuissa 2010, hopeaa sisäratojen EM-kilpailuissa Göteborgissa 2013 ja Zürichin EM-kilpailuissa 2014 sekä pronssia Moskovan MM-kilpailuissa 2013. Alle 23-vuotiaiden EM-kilpailuissa hän sai pitkässä viestissä pronssia Ostravassa 2011.
Krasnov sai Ostravan alle 18-vuotiaiden MM-kilpailuissa 2007 pronssia 400 metrin juoksussa. Barcelonan EM-kilpailuissa 2010 hän oli neljäs. Hän voitti Kazanin Universiadeissa 2013 kultaa sekä 400 metrillä että 4 × 400 metrin viestissä.
Krasnov voitti 400 metrin ulkoratojen Venäjän-mestaruuden 2010 ja 2014. Hän juoksi ennätyksensä 45,12 Jerinossa 11. kesäkuuta 2010. Hallissa hän on juossut parhaimmillaan 46,46 Moskovassa 24. helmikuuta 2016.
Treat Huey

| Treat Huey |
| --- | --- |

Henkilötiedot
Syntynyt: 28. elokuuta 1985 (ikä 39)
Kansalaisuus:   Filippiinit
Tennispelaaja
Pituus:  178 cm
Paino:  82 kg
Kätisyys:  vasen
Ammattilaisena:  2008–
Palkintorahat:  1 566 869 USD
Kaksinpeli
Paras sijoitus:  689. (30.11.2009)
Voitot/tappiot:  9–7
Nelinpeli
Paras sijoitus:  20. (3.3.2014)
Turnausvoittoja:  5
Voitot/tappiot:  192–173
Grand Slam -turnauksissa
Australian avoimet:  puolivälierät (2014)
Ranskan avoimet:  3. kierros (2012, 2013)
Wimbledon:  3. kierros (2013)
Yhdysvaltain avoimet:  puolivälierät (2013)
Aiheesta muualla
ITF
ATP
Treat Conrad Huey (s. 28. elokuuta 1985 Washington (DC), Yhdysvallat) on filippiiniläinen tennispelaaja. Huey aloitti ammattilaisuransa vuonna 2008. Nelinpeliin keskittynyt Huey on sijoittunut ATP-maailmanlistalla parhaimmillaan sijalle 20 maaliskuussa 2014. Hän on voittanut urallaan viisi ATP-turnausta.
Huey saavutti ensimmäisen turnausvoittonsa ATP-kiertueen nelinpelissä vuonna 2012 voitettuaan Dominic Inglotin parina Washingtonissa pelatun turnauksen loppuottelussa Kevin Andersonin ja Sam Querreyn.Toisen turnausvoittonsa hän otti Inglotin kanssa lokakuussa 2013 Baselissa ja kolmannen kesäkuussa 2014 Eastbournessa. Toukokuussa 2015 Huey voitti Cascaisin turnauksen Scott Lipskyn kanssa ja syyskuussa 2015 Pietarin turnauksen Henri Kontisen kanssa.
Huey on päässyt Grand Slam -turnauksissa parhaimmillaan puolivälieriin Yhdysvaltain avoimissa 2013 ja Australian avoimissa 2014. Molemmilla kerroilla hänen parinaan pelasi Dominic Inglot.
Huey on edustanut Filippiinejä Davis Cupissa vuodesta 2009 lähtien.
Aiheesta muualla

Kuvia tai muita tiedostoja aiheesta Treat Huey Wikimedia Commonsissa
Treat Huey Twitterissä
Tony Anthony

| Tony Anthony |
| --- | --- |

Henkilötiedot
Koko nimi:  Roger Pettito
Syntynyt: 16. lokakuuta 1937 (ikä 86)  Clarksburg, Länsi-Virginia
Näyttelijä
Taiteilijanimet:  Frank Pettito, Tony Pettito
Aktiivisena:  1959–1998
Merkittävät roolit:  Muukalainen (Dollari hampaissa) Blindman (Sokea tappaja)
Aiheesta muualla
IMDb 
Elonet
Tony Anthony (oikealta nimeltään Roger Pettito, s. 16. lokakuuta 1937 Clarksburg, Länsi-Virginia) on yhdysvaltalainen näyttelijä, elokuvatuottaja ja käsikirjoittaja. Hänet muistetaan pääosin spagettiwesterneistä 1960- ja 1970-luvulla, kuten Dollari hampaissa ja Sokea tappaja.
Ura

Anthony opiskeli Carnegie Mellon -yliopistossa Pittsburghissa ja harjoitteli näyttelemistä New Yorkin The Actors Studiossa. Valmistumisen jälkeen hän päätyi aluksi työskentelemään Saul Swimmerin kanssa 1950- ja 1960-luvulla. Anthony oli tuottamassa Swimmerin ohjaamaa lyhytanimaatiota "The Boy Who Owned a Melephant" (1959). Samalla Anthony kokeili laulajanuraa saadessaan levysopimuksen. Ura jäi kuitenkin lyhyeksi ensimmäisen singlen jälkeen, joka menestyi vain New Yorkissa. Samalla Anthony onnistui luomaan yhteyksiä Allen Kleiniin, joka auttoi Anthonya myöhemmin hänen urallaan. Anthony esiintyi muutamissa Swimmerin ohjaamissa elokuvissa Yhdysvalloissa, kunnes päätti matkustaa Eurooppaan etsiessään isompia elokuvarooleja.
Anthony teki aluksi draama- ja komediaelokuvia, kunnes päätyi Luigi Vanzin ohjaamaan ja Allen Kleinin tuottamaan westernelokuvaan Dollari hampaissa (1967). Ensi-illan jälkeen elokuva sai kolme jatko-osaa, joissa Anthony esiintyi pääosassa muukalaisen roolissa. Hän myös käsikirjoitti osan elokuvistaan. 1980-luvun lopulle tultaessa Anthony siirtyi näyttelemisen parista kokonaan tuottajaksi. Hän oli muun muassa tuottamassa elokuvat Villi orkidea ja Dynamiittidonna.
Aiheesta muualla

Kuvia tai muita tiedostoja aiheesta Tony Anthony Wikimedia Commonsissa
Tony Allen (koripalloilija)

| Tony Allen |
| --- | --- |
 Allen vuonna 2008
Henkilötiedot
Koko nimi:  Anthony Allen
Syntynyt: 11. tammikuuta 1982 (ikä 42) Chicago, Illinois
Kansalaisuus:   Yhdysvallat
Koripalloilija
Pelipaikka:  Heittävä takamies
Pituus:  193 cm
Paino:  97 kg
NBA-varaus:  25. varaus, 2004 Boston Celtics
Pelaajaura
Yliopistojoukkueet
2000–2001 2001–2002 2002–2004 :  Butler Community College Wabash Valley College Oklahoma State
Seurajoukkueet
2004–2010 2010–2017 2017–2018:  Boston Celtics Memphis Grizzlies New Orleans Pelicans
Anthony ”Tony” Allen (s. 11. tammikuuta 1982 Chicago, Illinois) on yhdysvaltalainen koripalloilija, pelipaikaltaan heittävä takamies. Hän edusti NBA-liigassa viimeksi kaudella 2017–2018 New Orleans Pelicansia. Vuosina 2004–2010 hän edusti Boston Celticsiä sekä vuosina 2010–2017 Memphis Grizzliesiä.
Allen oli yksi NBA:n parhaista puolustavista takamiehistä, ja hänet on valittu kolmesti NBA:n ykköspuolustustähdistöön ja kolmesti kakkospuolustustähdistöön.
NBA-ura

Allen oli Boston Celticsin ensimmäisen kierroksen 25. varaus vuoden 2004 NBA:n varaustilaisuudessa. Hän pelasi Bostonissa 2004–2010 ja voitti mestaruuden kaudella 2007–2008. Allenin oma rooli joukkueessa jäi kuitenkin melko pieneksi.
Kesällä 2010 Allen solmi vapaana agenttina sopimuksen Memphis Grizzliesin kanssa. Seitsemän Memphisin-vuoden jälkeen hän siirtyi New Orleans Pelicansiin syyskuussa 2017.
Aiheesta muualla

Kuvia tai muita tiedostoja aiheesta Tony Allen (koripalloilija) Wikimedia Commonsissa
Työn sankarilaulu

| Työn sankarilaulu |
| --- | --- |
 Juhani Rauta (Urho Somersalmi).
Ohjaaja:  Kalle Kaarna
Käsikirjoittaja:  Katri Viita
Tuottaja:  Kalle Kaarna
Kuvaaja:  Gustaf Boge
Leikkaaja:  Kalle Kaarna
Pääosat:  Kalle Kaarna   Einar Rinne   Urho Somersalmi
Valmistustiedot
Valmistusmaa:  Suomi
Tuotantoyhtiö:  Filmi O.Y. Kotka
Ensi-ilta:  29. syyskuuta 1929
Kesto:  91 minuuttia
Alkuperäiskieli:  suomi
Budjetti:  ei tiedossa
Aiheesta muualla
IMDb 
Elonet
Infobox OKNimi-testi OK: 
Työn sankarilaulu on vuonna 1929 valmistunut suomalainen mykkäelokuva, jonka on ohjannut Kalle Kaarna. Elokuvan ensi-ilta oli 29. syyskuuta 1929 Arkadia-, Bio-Bio-, Edison- ja Astra-teattereissa Helsingissä.
Elokuvaa kuvattiin Perniössä, Inarissa ja Oulussa keväällä ja kesällä 1929. Elokuvan sisäkuvaukset tehtiin kesällä 1929 Råsundan Filmstaden elokuvakaupungissa Ruotsissa koska Suomesta ei löytynyt sopivia studiotiloja. Koskikohtaus kuvattiin Oulun Merikoskessa. Elokuva tuhoutui Adams Filmin tulipalossa 1959.
Elokuvan juoni

Elokuva on tehdasseudulle ja Lapin erämaihin sijoittuva kolmiodraama, jonka päähenkilöitä ovat paroni Stenhjelmin tytär Margit (Kaisa Leppänen), rautatehtaan työmies Juhani Rauta (Urho Somersalmi) ja rautatehtaan insinöörin poika Olli Järvelä (Einar Rinne).
Margit käy rautatehtaalla tervehtimässä siellä harjoittelijana toimivaa Ollia, mutta pian Olli huomaa, että Margit onkin kiinnostunut samalla tehtaalla työskentelevästä Juhanista. Olli onnistuu isänsä kautta järjestämään Juhanille potkut ja tämä lähtee Lappiin. Olli saa Margitin ja hänen myötään pääsee käsiksi paroni Stenhjelmin omaisuuteen. Hän kuitenkin menettää omaisuuden ja joutuu itsekin lähtemään Lappiin uutta työtä etsimään.
Lapissa Margit ja Olli tapaavat uudelleen Juhanin, ja kun Juhani pelastaa Margitin varmalta kuolemalta, tämä tunnustaa rakastavansa häntä. Mustasukkainen Olli työntää nyt Juhanin koskeen, mutta Margit saa hänet pelastettua. Olli lähtee aseen kanssa metsään harhailemaan ja joutuu tapaturman uhriksi.
Näyttelijät

Einar Rinne	- Olli Järvelä
Eero Leväluoma	- Ollin isä
Urho Somersalmi	- Juhani Rauta
Lauri Korpela	- Juhanin isä
Ida Kallio	- Juhanin äiti
Kalle Kaarna	- Paroni von Stenhjelm
Kaisa Leppänen	- Margit von Stenhjelm
Elma Peltonen	- Stenhjelmin taloudenhoitajatar
Mauri Reinikainen
Muut tekijät

Katri Viita	- käsikirjoitus
Kalle Kaarna  - leikkaus, lavastus, tuottaja
Gustaf Boge	- kuvaus
August Puhakka	- Lapin-opas
Vesiminttu

| Vesiminttu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Magnoliophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Huulikukkaiskasvit Lamiaceae
Suku::  Mintut Mentha
Laji::  aquatica
Kaksiosainen nimi
 Mentha aquatica  L. 
Katso myös
   Vesiminttu Wikispeciesissä   Vesiminttu Commonsissa 
Infobox OKNimi-testi OKIUCN-testi OK: 
Vesiminttu (Mentha aquatica) on aromaattisen tuoksuinen, monivuotinen ruohovartinen kasvi, joka kasvaa luonnonvaraisena Suomessa vain puronvarsilla Ahvenanmaalla. Siitä on kehittynyt myös Itämeren rannoille sopeutunut muunnos, meriminttu (Mentha aquatica var. litoralis), joka on harvinainen Ahvenanmaan ja Etelä-Satakunnan merenrantaniittyjen kasvi.
Vesiminttu kasvaa 20–80 cm korkeaksi ja kukkii heinä–syyskuussa. Sen lehdet ovat puikeat ja hammaslaitaiset ja vastakkain kiinni kasvin varressa. Kukat ovat violetinpunaiset ja 3–4 mm pitkät ja muodostavat puolipallomaisia kukintoja varren ja siitä erkanevien haarojen latvoihin. Kukannuppuja suojaavat verhiöt ovat pitkät ja karvaiset.
Vesiminttu voi risteytyä muiden minttujen kanssa: esimerkiksi vihermintun (Mentha spicata) kanssa se muodostaa piparmintun (Mentha × piperita) ja rantamintun (Mentha arvensis) kanssa kiehkuramintun (Mentha × verticillata).
Varsi
Lehti
Kukka
Heteitä
Aiheesta muualla

Luontoportti: Vesiminttu (Mentha aquatica)
Pohjolan kasvien pauloissa: Mentha aquatica subsp. aquatica – vesiminttu subsp. purovesiminttu
United States Department of Agriculture (USDA): Mentha aquatica (englanniksi)
Dr. Duke's Phytochemical and Ethnobotanical Databases: Mentha aquatica (Arkistoitu – Internet Archive) (englanniksi)